*Időpont: 2018. október 9. 09:00 óra*

*Szekció témaköre: Szociális diagnózis*

*Meghívott: Szabó Krisztina, Galambos Pál, SZGYF, EFOP-1.9.4 (szociális diagnózis projekt szakértői) Szekcióvezető: Tisztl Henrik MACSGYOE régióvezető*

*A szekció a délelőtti, első - négy - témakörök keretében került lebonyolításra, nagyjából ötven fő részvételével. A résztvevők köre rendkívül heterogén volt, mind a központoktól, mind a szolgálatoktól érkeztek szakemberek, családsegítők, esetmenedzserek, felvételi szakértők, intézmény és szakmai egység vezetők egyaránt.*

A megbeszélés különösebb indulatok, illetve nehézségek nélkül, információk, tapasztalatok átadásával és konstruktív vitákkal tarkítva zajlott le. Bevezetésként a Szociális és Gyermekvédelmi Főigazgatóság szakértői a jogi szabályozókat, illetve a PILOT program tapasztalatait ismertették, kiemelve a nehézségek, felvételi tapasztalatok és az eltelt időszak gyakorlat alapú fejlesztéseit is, melyet a résztvevők értő figyelemmel, érdeklődéssel hallgattak meg. Az információk, ismertetése után kezdődött meg a szekció interaktív periódusa, melyben konstruktív párbeszédre hívtuk a szakembereket, melynek tapasztalatai az alábbiak:

* Nagy volt a nézetkülönbség a tekintetben, hogy hol a szociális diagnózis és felvételének helye a mai család és gyermekjóléti szolgáltatási struktúrában, - a központban vagy a szolgálatnál - érvek és ellenérvek sora jelent meg mindkét nézőpont mellett, melyet a szakértők is kiegészítettek a jelenlegi kialakítás előnyeinek számbavételével.

Bemutatásra került, jó gyakorlatként a közös felvétel (családsegítő és a felvételi esetmenedzser együttesen) mely néhány szolgáltató esetében teret kapott a korábbi időszakban, melynek pozitív tapasztalatai a rendelkezésre álló humán erőforrás megterhelése mellet jelentek meg.

* Fontos kiemelni, hogy a résztvevők a pilot program, tehát a 2018. december 31. napja utáni állapottal kapcsolatos hiányérzetüket is megfogalmazták, a felvételi szakértők jogosultsága eddig áll fenn (eddig készíthetnek diagnózisokat). Kérdésként vetődött fel, hogy jövő év januárjától, ki veszi majd fel a diagnózisokat.

A jövőbeni képzésekről (kibővített, 90 órás) adott tájékoztatást a Szociális és Gyermekvédelmi Főigazgatóság két illetékes szakembere, mely kapcsán igény merült fel az átmeneti időszak (2019. első negyedévének) szabályozására.

Eme két tekintetben pontos iránymutatást, tájékoztatást vár a szekción megjelent szakemberek véleménye szerint a szakma. (Mellyel kapcsolatban 2018. 10. 10. napján a Tájékoztatás a szociális és gyermekjóléti területet érintő jogszabály-módosításokról című előadás keretei közt hangzottak is el részletek.)

* Nagyon hasznosnak tartanák a jelen lévők, ha azon ügyfelek akikkel diagnózis kerül felvételre, valamilyen előnyt élvezhetnének az adatlap felvétele után a szolgáltatások igénybevétele kapcsán. A korábbiakban felmerült lehetőséget támogatnák a szakemberek, hogy egy fajta igazolásként szolgáltatások igénybevételére vagy várólistán előre sorolásra adhatna lehetőséget a kitöltött adatlap és a megállapított, tényleges szükséglet együttese

Megoszlottak a vélemények és a szakemberek nézőpontja a tekintetben, hogy egy eszköz vagy egy új feladat a diagnózis felvétele és az azzal kapcsolatos teendők, számtalan érv és ellenérv is megjelent, de ebben a tekintetben nem jutott konszenzusra a résztvevők.